Изх.№5/21.02.2024г.

 НАРОДНО ЧИТАЛИЩЕ „ХРИСТО БОТЕВ – 1929г.“с.Горско Абланово

 О Т Ч Е Т

 ЗА ДЕЙНОСТТА ПРЕЗ 2023г.

 Дейността на НЧ „ Христо Ботев – 1929 г. “ е насочена към развитие и обогатяване на културния живот, социалната и образователната дейност. Планираните мероприятия способстват за запазване и разпространение на народните традиции и обичаи. Чрез дейността на читалището се разширяват знанията и се обогатява културата на населението, приобщава се към ценностите и постиженията на науката, изкуството и културата. Читалището е средище на духовен живот в селото, възпитава и утвърждава националното самочувствие.

 За постигане на своите цели, читалището поддържа общодостъпна библиотека и читалня. Библиотеката разполага със 7860 тома художествена и научно – популярна литература. През м.юни получихме дарение повече от 500 тома литература, която е заведена в инвентарните книги. Читалищната библиотека се обслужва от г-жа Шаркова, която работи с желание, подрежда изложби и кътове, подходящи за празниците. Често посещава клуба на пенсионера и чете стихове ,интересни статии и материали на посетителите.

 В библиотеката работят два компютъра, които се използват за развлекателни игри. През ваканциите продължаваме работата по проекта за интегриране на ромските деца. Поддържа се занимателния кът с книжки, игри и материали за рисуване.

 За развиване и подпомагане на любителското художествено творчество е изградена женска група за автентичен и обработен фолклор с ръководител Пенка Димова.

 Мероприятия от културния календар:

 1.На 06.01. беше проведено литературно четене,посветено на патрона на читалището Христо Ботев.

\ 2.Отпразнуване на Бабинден.

 3..Тържественото събрание – концерт, посветено на 145 години от Освобождението на България и Националния празник. В програмата участваха певческата група, рецитатори и ансамбъл ,,Мизия“ гр. Търговище.

 4.Организираното тържество по случай Деня на българската просвета и култура 24 май се проведе в читалището с участието на деца, рецитатори и певческата група.

 5.На 2-ри юни се включихме със слово и стихове за Ботев.Поднесохме цветя на паметниците в центъра на селото.

 6.През м.юни участвахме във ФФ ,,Жива вода“ в с.Каран Върбовка, където ни беше присъдено първо място.

 7.Календарната година традиционно завършихме с отпразнуване Деня на народните будители.

 През изминалата година довършихме подмяната на дограмата.Вложените средства са изцяло от собствени приходи на читалището.

 През изминалата 2023 година са изплатени всички заплати и внесени дължимите осигуровки. Към настоящия момент, читалището няма финансови задължения.

Председател на ЧН: ……………………..

 / Д. Митева /